Publication: Magyar Közlöny
Issue: MK-2011-110 (Year: 2011, Number: 110)
Era: contemporary
Section: 2. melléklet a 3/2011. (IX. 26.) NMHH rendelethez
Paragraph Index: 444

2. Az azonosító felépítése A mobil elõfizetõ nemzetközi azonosítója, IMSI (International Mobile Subscriber Identifier) három részbõl áll: MCC + MNC + MSIN ahol: MCC (Mobile Country Code) mobil országkód, melynek hossza 3 számjegy, és egyértelmûen meghatározza a mobil elõfizetõ hálózata szerinti országot. A mobil országkódokat az ITU jelöli ki. Magyarország mobil országkódja: 216. MNC (Mobile Network Code) mobil hálózati kód, melynek hossza két számjegy. Az MNC az MCC-vel együtt egyértelmûen meghatározza a mobil rádiótelefon szolgáltatást igénybe vevõ végberendezés vagy elõfizetõ honos hálózatát. Az MNC az MCC-vel együtt, a mobil szolgáltatást nyújtó hálózatokkal jelzéstechnikailag kompatibilis szolgáltatás nyújtása céljából egyértelmûen azonosíthat helyhez kötött telefonhálózatot vagy hálózat csoportot is. A mobil hálózati kódot a hatóság jelöli ki. A kijelölés feltételeit külön jogszabály tartalmazza. MSIN (Mobile Subscriber Identification Number) mobil elõfizetõi azonosító szám, mely egy MCC és MNC-vel meghatározott hálózaton belül azonosít egy elõfizetõt. A mobil elõfizetõi azonosító számot a szolgáltató jelöli ki. Az IMSI 0-9 számjegyekbõl állhat, maximális hossza 15 számjegy lehet.

Source: https://magyarkozlony.hu/hivatalos-lapok/64c96e9b3c49113e51f9daf9645b870688e2d20a/dokumentumok/0a9f8cbde43c72e26d5c6a7ac5bf34e4de0ab63d/letoltes